αρχοντος κλευδαμου του μαντια μηνος βυσιου επι τοισδε απεδοτο εχεμηλος αριστοτελεος δελφος τωι απολλωνι τωι πυθιωι σωμα γυναικειον αι ονομα αφροδισια τιμας αργυριου μναν δυο και ταν τιμαν εχει καθως επιστευσε αφροδισια τωι θεωι ταν ωναν εφ ωιτε ελευθεραν ειμεν και ανεφαπτον απο παντων τομ παντα βιον. βεβαιωτηρες κατα τον νομον ευκρατης επικρατεος κλεων διωνος αριστοτελης εχεμηλου δελφοι. παραμεινατω δε αφροδισια παρα εχεμηλον αχρι κα ζωη εχεμηλος ποιεουσα το ποτιτασσομενον παν το δυνατον ει δε τι κα μη ποιη αφροδισια των ποτιτασσομενων υπ εχεμηλου καθως γεγραπται δυνατα εουσα κριθεντων εν ανδροις τριοις ους κα συνελωνται ο τι δε κα ουτοι κρινωντι ομοσαντες κυριον εστω. ει δε τι κα παθη εχεμηλος ελευθερα εστω αφροδισια κυριευουσα αυτοσαυτας και ποιεουσα ο κα θεληι και αποτρεχουσα οις κα θεληι καθως επιστευσε τωι θεωι ταν ωναν. ει δε τις κα απτηται επι καταδουλισμωι αφροδισιας τελευτασαντος εχεμηλου βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ταραντινος ιδιωται αλκινος αθαμβος αθανιωνος καλλειδας ευκλειδα ξενων πειθαγορα ευκλειδας και των αρχοντων ανδρονικος.
Phokis — Delphi — 168 BC
 168 BC